《追挽郑良载》
明代·张宁

君门蚤乞此身还，白首心期石壁山。喜有文章归大雅，恨无金壁列青班。

行云逝水应何在，尘世浮生总是閒。却爱谢庭兰玉茂，依然清誉满人间。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。